
[bookmark: Sujet][bookmark: References]Rozhodnutie Európskeho parlamentu z 25. apríla 2024 o uzavretí dohody medzi Európskym parlamentom, Radou, Európskou komisiou, Súdnym dvorom Európskej únie, Európskou centrálnou bankou, Európskym dvorom audítorov, Európskym hospodárskym a sociálnym výborom a Európskym výborom regiónov, ktorou sa zriaďuje medziinštitucionálny orgán pre etické normy týkajúce sa členov inštitúcií a poradných orgánov uvedených v článku 13 Zmluvy o Európskej únii (2024/2008(ACI))
[bookmark: TextBodyBegin]Európsky parlament,
–	so zreteľom na rozhodnutia Konferencie predsedov zo 14. a 19. marca 2024, ktorými sa schvaľuje návrh medziinštitucionálnej dohody, ktorou sa zriaďuje medziinštitucionálny orgán pre etické normy týkajúce sa členov inštitúcií a poradných orgánov uvedených v článku 13 Zmluvy o Európskej únii,
–	so zreteľom na návrh dohody medzi Európskym parlamentom, Radou, Európskou komisiou, Súdnym dvorom Európskej únie, Európskou centrálnou bankou, Európskym dvorom audítorov, Európskym hospodárskym a sociálnym výborom a Európskym výborom regiónov, ktorou sa zriaďuje medziinštitucionálny orgán pre etické normy týkajúce sa členov inštitúcií a poradných orgánov uvedených v článku 13 Zmluvy o Európskej únii (ďalej len „dohoda“),
–	so zreteľom na článok 13 Zmluvy o Európskej únii,
–	so zreteľom na článok 232 Zmluvy o fungovaní Európskej únie,
–	so zreteľom na oznámenie Komisie z 8. júna 2023 o návrhu na zriadenie medziinštitucionálneho etického orgánu a jeho prílohy (COM(2023)0311),
–	so zreteľom na svoje uznesenie zo 16. septembra 2021 o posilnení transparentnosti a integrity v inštitúciách EÚ zriadením nezávislého etického orgánu EÚ[footnoteRef:1], [1:  	Ú. v. EÚ C 117, 11.3.2022, s. 159.] 

–	so zreteľom na svoje uznesenie z 15. decembra 2022 o podozreniach z korupcie zo strany Kataru a širšej potrebe transparentnosti a zodpovednosti v európskych inštitúciách[footnoteRef:2], [2:  	Ú. v. EÚ C 177, 17.5.2023, s. 109.] 

–	so zreteľom na svoje uznesenie zo 16. februára 2023 o zriadení nezávislého etického orgánu EÚ[footnoteRef:3], [3:  	Ú. v. EÚ C 283, 11.8.2023, s. 31.] 

–	so zreteľom na svoje uznesenie zo 16. februára 2023 o nadviazaní na opatrenia požadované Európskym parlamentom s cieľom posilniť integritu európskych inštitúcií[footnoteRef:4], [4:  	Ú. v. EÚ C 283, 11.8.2023, s. 27.] 

–	so zreteľom na svoje uznesenie z 12. júla 2023 o zriadení nezávislého etického orgánu EÚ[footnoteRef:5], [5:  	Prijaté texty, P9_TA(2023)0281.] 

–	so zreteľom na svoje uznesenie z 13. júla 2023 o odporúčaniach na reformu pravidiel Európskeho parlamentu týkajúcich sa transparentnosti, integrity, vyvodzovania zodpovednosti a boja proti korupcii[footnoteRef:6], [6:  	Prijaté texty, P9_TA(2023)0292.] 

–	so zreteľom na článok 148 ods. 1 rokovacieho poriadku,
–	so zreteľom na správu Výboru pre ústavné veci (A9-0181/2024),
A.	keďže nezávislosť, transparentnosť a zodpovednosť inštitúcií EÚ sú mimoriadne dôležité pre ich demokratickú legitimitu a pre posilnenie dôvery občanov; keďže Európsky parlament dnes patrí medzi najtransparentnejšie zákonodarné orgány na svete;
B.	keďže treba riešiť nedostatky vyplývajúce zo súčasného etického rámca, ktorý je v inštitúciách, orgánoch, úradoch a agentúrach EÚ nekonzistentný, s rôznymi pravidlami, postupmi a úrovňami presadzovania;
C.	keďže Európsky parlament vo svojom uznesení zo 16. septembra 2021[footnoteRef:7] a vo svojich následných uzneseniach zo 16. februára 2023[footnoteRef:8] a 12. júla 2023[footnoteRef:9] navrhol zriadiť ambiciózny, skutočný a nezávislý etický orgán; [7:  	Ú. v. EÚ C 117, 11.3.2022, s. 159.]  [8:  	Ú. v. EÚ C 283, 11.8.2023, s. 31.]  [9:  	Prijaté texty, P9_TA(2023)0281.] 

D.	keďže Komisia 8. júna 2023 predložila svoj návrh na zriadenie medziinštitucionálneho etického orgánu, pričom navrhla normalizačný orgán; keďže uvedený návrh Komisie zďaleka nedosahuje ambície uvedené v uzneseniach Európskeho parlamentu, pričom chýba najmä kapacita na preskúmanie jednotlivých prípadov a možných porušení etických pravidiel a na odporučenie sankcií;
E.	keďže uznesenia Európskeho parlamentu zo 16. februára 2023[footnoteRef:10] a z 12. júla 2023[footnoteRef:11] slúžili ako mandát Európskeho parlamentu na rokovania; [10:  	Ú. v. EÚ C 283, 11.8.2023, s. 27 a 31.]  [11:  	Prijaté texty, P9_TA(2023)0281.] 

F.	keďže medziinštitucionálny etický orgán prispeje k posilneniu dôvery v inštitúcie EÚ a ich demokratickej legitimity, ako aj k budovaniu inštitucionálnej kultúry založenej na najvyšších etických normách;
G.	keďže súčasné etické pravidlá Európskeho parlamentu v jeho rokovacom poriadku stanovujú mnoho štandardizovaných písomných vyhlásení vrátane vyhlásení o súkromných záujmoch, majetkových priznaní, vyhlásení o vedomí o konflikte záujmov pre funkcionárov, spravodajcov, tieňových spravodajcov a účastníkov oficiálnej delegácie alebo medziinštitucionálnych rokovaní, vyhlásení o plánovaných stretnutiach so zástupcami záujmových skupín, a to aj v prípadoch, keď sú delegované na ich asistentov, vyhlásení o príspevkoch spravodajcov k ich spisom, vyhlásení o účasti na podujatiach organizovaných tretími stranami, vyhlásení o daroch a vyhlásení medziskupín alebo neoficiálnych zoskupení o vonkajšej finančnej podpore;
1.	víta dohodu, ktorá umožňuje vypracovanie prísnych spoločných etických noriem a výmenu najlepších postupov, ako aj preskúmanie jednotlivých prípadov nezávislými expertmi na žiadosť inštitúcie alebo poradného orgánu, ktorý je zmluvnou stranou dohody v súvislosti s akýmkoľvek vyhlásením ich členov;
2.	zdôrazňuje skutočnosť, že konečnú rozhodovaciu právomoc v oblasti vykonávania majú aj naďalej príslušné orgány inštitúcií alebo orgánov; konštatuje, že každá konzultácia s nezávislými expertmi o konkrétnom prípade sa v súvislosti s jej vlastnými členmi začína žiadosťou zmluvnej strany dohody v súlade s jej vnútornými pravidlami; zdôrazňuje, že vyhlásenia o finančných záujmoch dezignovaných komisárov by sa ako prípady na vysokej úrovni presahujúce záujmy dotknutej inštitúcie mali spravidla podrobiť skúmaniu nezávislých expertov; 
3.	opätovne však pripomína, že Európsky parlament je aj naďalej plne odhodlaný vytvoriť nezávislý etický orgán, ktorý by bol schopný vykonávať vyšetrovania z vlastnej iniciatívy a vydávať odporúčania týkajúce sa sankcií pre zodpovedné orgány zúčastnených inštitúcií alebo orgánov, zložený z nezávislých odborníkov ako riadnych členov, ktorý by sa vzťahoval na členov inštitúcií a orgánov EÚ pred, počas a po skončení ich funkčného obdobia alebo služby, ako aj na zamestnancov, ako sa predpokladá v uznesení Európskeho parlamentu zo 16. septembra 2021[footnoteRef:12] a ako sa opakuje v jeho uzneseniach zo 16. februára 2023[footnoteRef:13] a z 12. júla 2023[footnoteRef:14]; [12:  	Ú. v. EÚ C 117, 11.3.2022, s. 159.]  [13:  	Ú. v. EÚ C 283, 11.8.2023, s. 31.]  [14:  	Prijaté texty, P9_TA(2023)0281.] 

4.	vyjadruje poľutovanie nad tým, že Európska rada sa rozhodla nepristúpiť k dohode;
5.	vyjadruje poľutovanie nad neochotou Rady rozšíriť rozsah pôsobnosti dohody aspoň na zástupcov na ministerskej úrovni členského štátu, ktorý predsedá Rade, čo zdôvodňuje tým, že v zmluvách neexistuje právny základ na prijatie spoločných minimálnych noriem vzťahujúcich sa na zástupcov členských štátov; zaväzuje sa využiť prvé preskúmanie dohody na odstránenie tejto právnej medzery a medzitým vyzýva nadchádzajúce predsedníctva Rady, aby dobrovoľne uplatňovali jej ustanovenia; zastáva názor, že členovia Rady, podobne ako poslanci Európskeho parlamentu, by mohli byť viazaní pravidlami stanovenými Radou na základe jej právomoci samoorganizácie, ktoré by boli v prípade rozporu s vnútroštátnymi pravidlami rozhodujúce; v tejto súvislosti zdôrazňuje, že zástupcovia členských štátov zhromaždení v Rade konajú pri prijímaní právnych aktov EÚ ako členovia Rady; zaväzuje sa požiadať o právne vysvetlenie, či by Rada mohla zaväzovať svojich členov na základe spoločných minimálnych noriem;
6.	zastáva názor, že poskytnuté zdroje musia umožniť riadne fungovanie samotného medziinštitucionálneho orgánu pre etické normy (ďalej len „orgán pre etické normy“) zloženého z jedného zástupcu každej zmluvnej strany dohody a piatich nezávislých expertov, ktorí pomáhajú inštitucionálnym zástupcom a pripájajú sa k orgánu pre etické normy ako pozorovatelia a musia im zabezpečiť všetku potrebnú podporu; vyjadruje poľutovanie nad tým, že podľa článku 17 dohody má všetky náklady vyplývajúce z konzultácií s nezávislými expertmi hradiť žiadajúca strana, keďže by to mohlo viesť k obmedzeniu počtu takýchto konzultácií;
7.	domnieva sa, že nezávislí experti, ktorí majú byť menovaní na základe konsenzu zmluvných strán dohody, musia mať odborné skúsenosti najmä v oblasti etiky, integrity a transparentnosti a musia spĺňať požiadavky uvedené v článku 5 ods. 2 dohody, pokiaľ ide o bezchybné profesionálne správanie a odborné skúsenosti vo vysokých funkciách v európskych, vnútroštátnych alebo medzinárodných verejných organizáciách;
8.	zdôrazňuje, že nezávislí experti plnia zásadnú úlohu pri skúmaní jednotlivých prípadov na žiadosť zmluvnej strany dohody; domnieva sa, že na účely vypracovania alebo aktualizácie etických noriem by bolo veľmi prospešné, keby každá strana zaslala nezávislým expertom malú náhodnú vzorku prípadov;
9.	domnieva sa, že orgán pre etické normy by sa mal opierať o existujúce právomoci inštitúcií žiadať svojich členov o informácie alebo o súhlas vnútroštátnych orgánov s poskytovaním informácií; domnieva sa, že nezávislí experti by mali mať možnosť vymieňať si informácie s vnútroštátnymi orgánmi, ak to potrebujú na plnenie svojich úloh, pričom by mali s týmito informáciami zaobchádzať rovnako dôverne ako orgán, ktorý ich poskytol; v tejto súvislosti zdôrazňuje, že nezávislí experti by mali mať prístup k administratívnym dokumentom zúčastnených strán, najmä strany, ktorá s nimi prípad konzultuje, aby mohli vykonať riadne odôvodnené a zdokumentované posúdenie;
10.	poznamenáva, že nezávislí experti by mali zo svojich radov vymenovať predsedu; zastáva názor, že nezávislí experti by mali mať pri organizovaní svojej práce, ako aj pri zvolávaní svojich vlastných schôdzí úplnú autonómnosť;
11.	domnieva sa, že inštitúcia alebo poradný orgán by mali zverejniť odôvodnené odporúčanie nezávislých expertov bez toho, aby boli dotknuté všeobecné nariadenie o ochrane údajov a osobné práva, spolu s rozhodnutím príslušného orgánu, ktorý by mal poskytnúť vysvetlenie, ak sa odporúčania nedodržia v plnom rozsahu;
12.	vyzýva orgán pre etické normy, aby išiel príkladom v oblasti transparentnosti tým, že bude zverejňovať všetky odporúčania, výročné správy, rozhodnutia a záznamy o výdavkoch v strojovo čitateľnom otvorenom formáte, aby boli k dispozícii všetkým občanom, a to v súlade s platnými pravidlami ochrany údajov, a to vrátane písomného stanoviska nezávislých expertov k vlastnému posúdeniu inštitúcií v súlade s článkom 10 dohody a anonymizovaného a súhrnného ročného vyúčtovania za každý rok, v ktorom v súhrnnej a anonymizovanej forme zhrnie konzultácie a otázky predložené stranami a opatrenia prijaté v nadväznosti na ne v súlade s článkom 7 ods. 4 dohody; zdôrazňuje význam primeranej ochrany súkromia dotknutých osôb a prezumpcie neviny; vyzýva zmluvné strany dohody, aby vypracovali spoločné usmernenia pre konzultácie s nezávislými expertmi a zverejňovanie ich odporúčaní;
13.	domnieva sa, že na to, aby bol orgán pre etické normy plne efektívny, by mal spájať funkcie existujúcich orgánov zodpovedných za etiku, a preto by sa v prípadoch, ktoré si vyžadujú osobitné posúdenie, alebo na účely vypracovania či aktualizácie etickej normy mala každá zúčastnená strana poradiť s nezávislými expertmi;
14.	zdôrazňuje, že je potrebné vymedziť, ako sa určí mandát podpredsedu zastupujúceho Európsky parlament v orgáne pre etické normy, a zaviesť príslušné mechanizmy zodpovednosti;
15.	považuje za potrebné objasniť, kto bude náhradníkom Európskeho parlamentu v orgáne pre etické normy;
16.	domnieva sa, že Výbor pre ústavné veci by mal zohrávať úlohu pri určovaní mandátu podpredsedu zastupujúceho Európsky parlament v orgáne pre etické normy, ako aj pri braní na zodpovednosť podpredsedu a náhradníka; považuje za mimoriadne dôležité, aby poslanci Európskeho parlamentu mali možnosť vyjadriť sa k vypracovaniu noriem, ktoré budú pre nich záväzné;
17.	je naďalej odhodlaný konštruktívne sa zapájať do preskúmania dohody, ktoré sa má vykonať tri roky po nadobudnutí jej platnosti s cieľom zlepšiť a posilniť orgán pre etické normy, ako sa stanovuje v článku 21 dohody;
18.	pripomína svoje stanovisko, že orgán pre etické normy by mal mať možnosť z vlastnej iniciatívy vyšetrovať údajné porušenia etických pravidiel úradníkmi a zamestnancami inštitúcií EÚ a vykonávať vyšetrovania na mieste a na základe záznamov s využitím informácií, ktoré zhromaždil alebo ktoré získal od tretích strán;
19.	schvaľuje uzavretie dohody uvedenej v prílohe;
20.	poveruje svoju predsedníčku, aby podpísala dohodu spolu s predsedom Rady, predsedom Komisie, predsedom Súdneho dvora Európskej únie, prezidentom Európskej centrálnej banky, predsedom Dvora audítorov, predsedom Európskeho hospodárskeho a sociálneho výboru a predsedom Výboru regiónov a aby zabezpečila jej uverejnenie v Úradnom vestníku Európskej únie;
21.	poveruje svoju predsedníčku, aby postúpila toto rozhodnutie vrátane jeho prílohy všetkým zmluvným stranám dohody pre informáciu.

(Znenie tejto prílohy sa neuvádza, pretože zodpovedá medziinštitucionálnej dohode uverejnenej v Ú. v. EÚ L 2024/1365, 17.5.2024, ELI: http://data.europa.eu/eli/agree_interinstit/2024/1365/oj.)

